Document ID: 32008R0606

UREDBA KOMISIJE (ES) št. 606/2008
z dne 26. junija 2008
o spremembi Uredbe (ES) št. 831/2002 o izvajanju Uredbe Sveta (ES) št. 322/97 o statističnih podatkih Skupnosti glede dostopa do zaupnih podatkov v znanstvene namene
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 322/97 z dne 17. februarja 1997 o statističnih podatkih Skupnosti (1) in zlasti členov 17(2) in 20(1) Uredbe,
ob upoštevanju naslednjega:
(1)
Uredba Komisije (ES) št. 831/2002 (2) za sestavo statističnih zaključkov v znanstvene namene določa pogoje, pod katerimi bi bilo mogoče odobriti dostop do zaupnih podatkov, poslanih organu Skupnosti. Uredba vsebuje seznam različnih statističnih raziskovanj in virov podatkov, na katere se nanaša.
(2)
Raziskovalci in znanstvena skupnost na splošno vedno bolj izražajo zahtevo po dostopu do zaupnih podatkov iz raziskovanja o strukturi kmetij (FSS) v znanstvene namene. Dostop do mikropodatkov bi raziskovalcem omogočil, da preučijo povezanost med različnimi značilnostmi posameznih kmetijskih gospodarstev, kot so vrste pridelkov, živine in delovne sile. Prav tako bi raziskovalcem omogočil izboljšanje regionalnih kmetijsko-okoljskih modelov in kazalnikov, ki trenutno temeljijo na zbirnih podatkih. To raziskovanje je zato treba dodati na seznam iz Uredbe (ES) št. 831/2002.
(3)
Ukrepi, predvideni s to uredbo, so v skladu z mnenjem Odbora za zaupnost statističnih podatkov -
SPREJELA NASLEDNJO UREDBO:
Člen 1
Uredba (ES) št. 831/2002 se spremeni:
1.
Člen 5(1) se nadomesti z naslednjim:
„1. Organ Skupnosti lahko v svojih prostorih odobri dostop do zaupnih podatkov, pridobljenih iz naslednjih raziskovanj ali virov statističnih podatkov:
-
seznam gospodinjstev Evropske skupnosti,
-
anketa o delovni sili,
-
anketa Skupnosti o inovacijah,
-
anketa o permanentnem poklicnem usposabljanju,
-
statistični pregled strukture plač,
-
statistika Evropske unije o dohodku in življenjskih pogojih,
-
statistični pregled izobraževanja odraslih,
-
raziskovanje o strukturi kmetij.
Vendar dostop do podatkov za posamezne raziskovalne projekte ni možen, če tako sklene državni organ, ki je te podatke zagotovil.“
2.
Člen 6(1) se nadomesti z naslednjim:
„1. Organ Skupnosti lahko omogoči dostop do skupin anonimnih mikropodatkov, pridobljenih iz naslednjih statističnih raziskovanj ali virov statističnih podatkov:
-
seznam gospodinjstev Evropske skupnosti,
-
anketa o delovni sili,
-
anketa Skupnosti o inovacijah,
-
anketa o permanentnem poklicnem usposabljanju,
-
statistični pregled strukture plač,
-
statistika Evropske unije o dohodku in življenjskih pogojih,
-
statistični pregled izobraževanja odraslih,
-
raziskovanje o strukturi kmetij.
Vendar dostop do podatkov za posamezne raziskovalne projekte ni možen, če tako sklene državni organ, ki je te podatke zagotovil.“
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. junija 2008

Labels: 19
7
0
6
12
15